ACTA ASEMBLEA ORDINARIA 28/06/2024
Acta da Asemblea Xeral Ordinaria, celebrada en Vigo o vinte e oito de xuño de 2024, ás
16:30 horas en primeira convocatoria e ás 17:00 horas en segunda, coa asistencia dos
seguintes membros asembleístas:
ASISTENTES
1. D. Andrés Senra Pregal
2. Dª. María Teresa Aller Gude
3. Dª. Ángeles Piñeiro Soliño
4. D. Pablo A. Rodríguez Castro
5. D. José Francisco Armesto Pin
6. D. José Antonio Rodríguez Fraga
7. D. Manuel Castro Otero
8. D. Jesús López González
9. D. Iago Garrido VIllar
10. Dª Monserrat Rey Salorio
11. D. Ismael Lago Rodríguez
12. D. Francisco Javier Abalde Caride
13. D. Óscar Allegue Iglesias
14. D. Ezequiel Álvarez Castro
15. Dª Lidia Rodiles García
16. D. Abel Estévez Carrera
17. Dª Yolanda Rodríguez Vaqueiro
18. Dª María Irene Vilaboa Fernández
19. D. Emilio Pintos Soto
20. Dª Rita Couñago Míguez
21. D. Santiago Picallo Búa
22. D. Adrián Menduíña Guitiérrez
23. D. Adrián Pumar Alonso
24. Dª María González Lago
25. D. Vicente Rúa Santos
26. Constantino Vila Feijoo
27. David Rodríguez Pérez
28. D. Anxo Otero Sieiro
29. D. Jairo Bello Vidal
30. D. David Iglesias Freire
31. D. Pablo M. Barreiro Suárez

ESTAMENTO
Club Atl. Novás
Club Balonmán Lalín
Club Bm. Seis do Nadal
Club Bm. Tui
Club Bm. Reconquista de Vigo
Club EBM. Xiria
Club Bueu Atl. Bm.
Club Balonmán Atl. GuardésClub Poio ArtaiClub Bm. Atlántico
Club Bm. Cañiza
Club UB. LavadoresClub Bm. PontedeumeClub Bm. Ribadosar
Club San Tirso SD
Club Bm. Porriño
Club Bm. CaselasClub Bm. Moaña
Club SD. Teucro
Club Sociedad Atlética de Redondela
Club Cisne Bm.
Club Bm. Cangas
Club Bm. Luceros
Club Bm. Chapela
Club AD. Carballal
CP Lucense
ADC Descubriendo Lugo
Adestrador
Adestrador
XogadorÁrbitroO presidente, Bruno López, seguindo coa orde do día, da a benvida a todas as persoas
asembleístas e explica o formato e funcionamento da asemblea para os novos membros,solicita permiso para que poidan entrar na asemblea os clubs non asembleístas:
Balonmán Ribeira, Asmubal Meaño, As Choqueiras de Redondela e Samertolameu, ao
que ninguén se opuxo.
O presidente insistiu na importancia de acudir á asemblea, e destaca as ausencias devarios clubs doutras provincias ao igual que a presencia dun único representante do
estamento de xogadores/as, di que isto merece unha reflexión, que non pode ser unproblema atopar a un/unha representante que acuda a asemblea a estas alturas datempada, xa que o foro onde se poden mellorar as cousas é ese.
Deste xeito, da comezo co primeiro punto da orde do día, o informe do presidente:- Seleccións Galegas.
O presidente fai balance dos resultados no CESA e fai fincapé no subcampionato de
España acadado polo combinado infantil feminino, pero deixa claro que o rendemento
deportivo está por debaixo do esperado, insiste en que foi un CESA con moitos
problemas, no que máis do 50% da expedición estivo enferma durante o evento, pero
Galicia ten que dar un paso máis para pelexar polo podio en todas as categorías..

- Competicións.
Ao fío dos resultados das seleccións galegas, o presidente comenta que van na liña dos
resultados dos clubs nos sectores nacionais, di que as nosas competicións a medida queaumenta a categoría precisan de máis competitividade e máis equipos na loita polo
título. O presidente aproveita pars felicitar a A.D. Carballal polo ascenso á División de
Honra Ouro, ao Balonmán Cangas pola permanencia, ao Balonmán Porriño por acadar oobxectivo europeo, ao Atlético Guardés por manter o nivel durante tantos anos e ao
Atlético Novás e ao Cisne Balonmán por estar a un paso da Liga Asobal, ao mesmo
tempo, destaca que o Balonmán Cangas, a A.D. Carballal, e o Club Cisne se clasificaronpara o Top 8 en categoría Infantil masculina, xuvenil feminina e cadete masculina
respectivamente. Con respecto á Primeira Nacional Bruno López comentou anecesidade de incrementar o nivel e para iso a única opción é reducir os grupos e tratar
de conseguir que haxa menos equipos na categoría, e de que as axudas se incrementen
acorde aos gastos da competición.
Comentou que as Final 4 foron un éxito en todos os aspectos, xa que todas se celebraronen lugares distintos da xeografía galega, todas supuxeron un beneficio económico parao club organizador e todas e cada unha delas tiveron un cheo absoluto, co impacto
promocional que iso supón. Dende a xunta directiva houbo un debate interno sobre aposibilidade de cambiar o formato e tratar de que a Final 4 a xoguen os catro primeiros
calsificados de liga, pero chegouse á conclusión de que era mellor non tocar o que estaba
a funcionar. Iso si, o presidente insistiu en que o traballo que están a facer os clubs nodía a día, e tamén na organización de eventos non se traducen no valor das cotas nin
nas entradas que están a cobrar; polo tanto todos e todas debemos entender que unequipo organizador cobre entrada nunha Final 4, xa que é un paso máis para que sevalore o traballo que se está a facer.
Tamén se comentou que algún club transmitiu que lle gustaría recibir o trofeo decampión de liga diante da súa afección e no momento de acadar deportivamente omérito; pero que tras valorar as diferentes posibilidades é algo moi difícil, xa que houbo
varios casos nos que na mesma xornada había varios equipos con posibilidades dequedar campión en diferentes puntos de Galicia e en diferentes categorías, o cal
loxísticamente é inasumible. Por outra banda comenta que o debate de que o primeiro
clasificado teña que recoller o seu premio na Final 4 é algo que xa está superado dende
hai tempo, que case todos os clubs asumen con total normalidade e co que deberíamos
concienciar aos xogadores e xogadoras.
- Actividades Federación Galega de Balonmán.
O Presidente comentou que ademais das diferentes competicións, dende a FGBm
asumiuse a organzación de:
•
•

•
•
•
•

7 Final 4
2 Partidos de España absolutos: España-Serbia en Lalín e España-Azerbaiyán en
Porriño, aproveita para agradecer a súa implicación ao Balonmán Lalín e ao
Balonmán Porriño, xa que grazas a eles a imaxe do balonmán galego foi
espectacular.
1 eliminatoria con 36 equipos alevíns e benxamíns.
1 Fase Final de Copas Federación Sénior.
2 Probas da Xira Galega de Balonmán Praia (restan dúas máis e a Fase Final).
7 Probas da Copa 5x5 de Balonmán na Rúa Deputación da Coruña e a semana
próxima, durante toda a semana celebrarase a Copa 5x5 de Balonmán na Rúa
Deputación de Pontevedra.

A conclusión é que a estrutura da federación está a asumir un volume importante deeventos para mellorar a visibilidade e a promoción do noso deporte, que coa
colaboración dos clubs está a dar grandes resultados; xa que a día de hoxe a Federación
Galega de Balonmán é a segunda federación de España con máis licenzas, por detrás deCataluña.
Bruno López insiste en que o balonmán praia supón un desgaste importante a nivel
material, económico e de recursos humanos, xa que a Mancomunidade de Concellos do
Morrazo deixou de aportar os 45.000€ que viña aportando para a Xira Galega, e afederación está a asumir toda a organización, algo que non fai ningunha outra territorial,
nas demáis comunidades os equipos asumen a montaxe, as arbitraxes, a organización epagan o delegado/a federativo/a. O futuro do balonmán praia en Galicia deberá ir a unformato híbrido asumindo a organización dalgunhas probas a propia federación e outra
os clubs.

- Situación estrutural.
O presidente comenta que nestes momentos, a federación conta con oito persoas
xornada completa e unha xunta directiva moi activa, formada por quince persoas, eaínda así o nivel de actividade e o número de eventos organizados dende a FGBm fanque non sempre sexa suficiente. Comenta que no mes de xuño produciuse a baixa
definitiva de Ana Alonso por iniciativa propia, xa que Ana é analista de vídeo da selección
absoluta feminina e o combinado ten moita actividade este verán, Ana non rematou deter nunca unha continuidade dentro da federación por mor dos múltiples compromisos
coa federación española, e coa alta actividade da Federación Galega de Balonmán e da
RFEBM, decidiu que o mellor era cambiar de aires e apostar pola vertente nacional. No
mesmo mes, Patricia Sanmiguel caeu de baixa por maternidade, o que impide que seatope presente na asemblea. Para paliar o efecto destas dúas baixas incorporouse a
Gerard Conill, que sobre todo leva o peso na área de balonmán praia.
Bruno López, insiste en que nestes momentos o ambiente e o grupo de traballo éinmellorable, a implicación e a versatilidade dos traballadores e traballadoras dafederación é o que fai posible que se realice toda a actividade que se está a asumir,
nestes momentos o grupo laboral da FGBm está composto por: Carla Abad (que se atopa
en Suiza dentro do Staff técnico da Selección Nacional Júnior), Patricia Sanmiguel (debaixa por maternidade), Alberto Rodríguez, Alberto Prieto, Carlos Rodríguez “, Anxo
Otero, Catarina Adao e Gerard Conill.

-

Asemblea RFEBM.
Bruno López comentou que a asemblea da RFEBM tivo lugar en Santander o 15 de xuño,
que foi unha asemblea moi tranquila onde dende Galicia se votou en contra do balón
sin pega en categorías xuvenís, que tamén se pretendía levar unha proposta dereducción do número de grupos da Primeira Nacional pero non deu tempo. Os cambios
máis relevantes no balonmán nacional foron:•••

A obrigatoriedade de titulación nacional para axudantes de adestrador/a en
Iberdrola e Asobal, e en Prata masculina e Ouro feminina para a tempada 202526.
A aclaración da situación con Asobal, onde o CSD tivo que enviar un convenio decoordinación entre a RFEBM e Asobal para determinar as competencias de cadaentidade. Nestes momentos, Asobal aínda non sacou o calendario decompetición, o cal provoca que o da FGBm se condicione ás posibles
modificacións que poida sufrir a proposta da RFEBM.
As noticias que chegan, fan presaxiar a invitación do Bm. Culleredo a Primeira
Nacional (último clasificado) e varias vacantes en Prata Feminina, isto é algo que
dende a FGBm non se comparte, a pesar de crer que o Bm. Culleredo é unproxecto viable para a Primeira Nacional, non é bo que ninguén descenda ninque todos os anos se convide a ascender sen a consecución de méritos na pista;
isto baixa o nivel e rompe as competicións autonómicas.
-

Proxectos a curto prazo
O presidente confirmou a intención de levar o formato do 5X5 por toda Galicia; foi amedida de promoción mais eficaz que recorda en moito tempo; en todos os lugares
onde se levou a cabo houbo novos/as practicantes, escola ou club.
A federación ten intención durante estes case catro anos, de por en marcha un proxecto
de formación para directivas e clubs; un proxecto ambicioso que estamos seguros/as deque será pioneiro no balonmán e no panorama nacional.
Bruno López, insiste en que se seguirá apostando pola profesionalización dos clubs a
través do Plan Corresponsables e das Esolas da Deputación de Pontevedra, a intención
é crear postos de traballo de calidade que nos proporcionen a creación de escolas epromoción nos colexios polas mañás.
Dende a Federación Galega de Balonmán se está a intentar abrir portas nas deputaciónsde Lugo e Ourense, pero non está a ser doado que aposten polo balonmán.
Por outra banda, a FGBm iniciou este ano unha actividade comercial coa xestión do Tira
Resinas, que está a ter gran acollida a nivel nacional e internacional, onde menos secomercializou curiosamente foi en Galicia.
Unha vez rematado co informe do presidente, pásase á votación das propostas.
APROBACIÓN DAS CONTAS, SE PROCEDE, DO ANO 2023 .
Bruno López comenta que os asembleístas xa teñen no seu poder a memoria económica
dende fai días, por iso vai tratar de explicar por enriba as conclusións máis relevantes damesma e que si alguén ten algunha dúbida, realice as preguntas pertinentes paraaclarala.
O presidente insiste na necesidade de recuperar o resultado negativo do exercicio do
ano 2022, algo que se acadou neste ano con + 44.903,02€, pero o fondo de manobra
segue a estar en negativo en -24.065,21€ por mor de varios gastos imprevistos entre os
que se atopan: a indemnización dunha das antigas traballadoras, a asunción dos costes
derivados da lesión dunha deportista coa anterior compañía e que rematará no xuzgado,
dúas reparacións importantes de furgonetas, etc..., todos eses gastos valorados en máisde 50.000€. Posteriormente o presidente realiza unha análise do balance de situaciónda FGBm.
Bruno López comenta que cada vez se está a xerar máis financiación para os eventos epara as seleccións galegas, que nesta última parcela hai que controlar o gasto xa que oinvestimento foi moi grande; agora mesmo o ano 2024 está a transcorrer ben
economicamente pero non se poden confiar e se debe rematar cun fondo de manobra
que permita ter máis estabilidade.

A FGBm ten previsto, nos próximos meses realizar un plan de axuste para axudar amellorar o resultado do exercicio, consistente en: incrementar a financiación privada,ter un maior control no investimento dende a área técnica, xa se realizaron axustes depersoal, pretendese ter un aumento notable da actividade comercial e xa se cambiou aestratexia financeira acollendose á prorrata xeral de dedución de IVE.
Con isto, e ante a ausencia de preguntas, procédese á votación das propostas:
PROPOSTA 1: Aprobación, se procede das contas anuais 2023.
Queda aprobada por 0 votos en contra, 30 votos a favor e 0 abstencións.
PROPOSTA 2.1: ¨Súper Copa Galicia Masculina”.
Bruno López comenta que no propio dossier de propostas vai unha explicación de cadaunha delas, por iso por parte da federación se vai dar unha breve explicación e si alguén
ten dúbidas, antes de votar, se aclaran sen problema.
Neste caso o presidente aclara o cambio de formato cunha semifinal entre os equipos
de Prata masculina e clasificando para a Final do día 25 de agosto contra o Balonmán
Cangas.
O representante do Club Cisne propón que se valore levar o encontro de eliminatoria a
un lugar onde ser poida promocionar o balonmán, onde non haxa tanta tradición; orepresentante do Atlético Novás comenta que prefire xogar en casa e Bruno López dique a proposta está así, para que o partido se xogue na sede do peor clasificado na
tempada anterior e que habendo discrepancias por parte dos clasificados non vanmodificar a proposta, sométese a votación.
Queda aprobada por 0 votos en contra, 29 votos a favor e 1 abstención.
PROPOSTA 2.2: Copa Galicia Masculina.
Bruno López comenta o formato e o representante das Escolas Balonmán Xiria pregunta
se habería posibilidade de meter aos catro equipos que faltan de Primeira Nacional, e orepresentante do Balonmán Porriño propón que se realice unha modificación, que oscatro primeiros pasen a primeira rolda exentos e se inclúan os doce equipos de nacional;
o representante do Balonmán Cañiza tamén apoia a modificación. Dende a FGBm
comentan que ese cambio adiantaría o comezo da competición, que se daría máis ou
menos un abanico de 10 días para disputar dous partidos; dende o Balonmán Lalín
comentan que a súa idea era non comezar a pretempada ata o 18 de agosto
aproximadamente e que a modificación lles pode afectar. Finalmente, dende a
Federación Galega de Balonmán modifícase a proposta coas ideas aportadas polas
Escolas de Balonmán Xiria, o Balonmán Porriño e o Balonmán Cañiza.
Queda aprobada por 0 votos en contra, 29 votos a favor e 1 abstención.

PROPOSTA 2.3: Copa Galicia Feminina.
O presidente explica o formato, non hai preguntas e sométese a votación.
Queda aprobada por 0 votos en contra, 30 votos a favor e 1 abstencións.

PROPOSTA 2.4: Copa Galicia Categorías Base.
Coméntase que a experiencia do ano anterior non foi boa, por mor dos cambios
xeracionais e polo movemento de xogadores/as a outros clubs, por iso considerase que
coa disputa da Fase de Clasificación debería ser suficiente. Ninguén realiza preguntas esométese a votación a proposta.
Queda aprobada por 0 votos en contra, 29 votos a favor e 1 abstención.

PROPOSTA 2.5: 2ª Autonómica Masculina.
Bruno López aclara que a proposta estaba asinada polo Arteixo Balonmán en lugar do
ADC Descubriendo Lugo, que houbo un erro na transcrición do guión que se enviou aos
asembleístas para facilitar o seguimento da asemblea; o presidente comenta tamén que
a idea de proximidade xeográfica está clara pero que tal e como está redactada aproposta tan só é válida en caso de que os equipos que saian a competir sexan os que aífiguran escritos e que parece que algún xa non vai coincidir porque por exemplo o Club
Bm. Xallas transmitiu que case con total probabilidade non sairán a competir. O CP
Lucense defende a proposta e dubida que facer coa redacción, xa que piden
proximidade pero non saben como resolver o feito de que ao mellor a distribución dos
equipos no que eles entenden coma “norte” e “sur” non coincida co reflectido na
proposta. Bruno López aclara que si figura expresamente “proximidade” xeográfica oque se fará será calcular quilómetros e distribuír os grupos en función da distancia real,e o que se está plantexando, nalgún caso non coincide coa distancia real se non cunha
distancia perceptiva, xa que Lugo queda máis preto de Lalín que de Santa Comba e a
proposta da a entender algo diferente.
Jairo Bello intervén para dicir que o que se busca é que coma noutras modalidades, facer
a competición por proximidade na medida do posible, e o representante de Balonmán
Cañiza comenta que si hai uns minutos estabamos a dicir que a Primeira Nacional era
nacional, a 2ª Autonómica debería ser autonómica, que non podemos andar con estas
cousas en categorías sénior.
Bruno López comenta a preocupación de que se volva a falar de norte e sur, ten asensación de que estamos a volver anos atrás, que cunha proposta inicial de grupos poloque eles/as definen coma “proximidade” e cos cruces posteriores, os desprazamentos
son os mesmos que realizando unha liga equilibrada cun sorteo dirixido co reparto dos
equipos por provincias. Pregunta ao CP Lucense que si se vota a prosta e a resposta é
afirmativa, polo tanto pasase á votación da proposta.

Queda rexeitada por 17 votos en contra, 7 votos a favor e 6 abstencións.
PROPOSTA 2.6: Ligas Prata.
A representante do Balonmán Atlántico defende a proposta deixando claro que o ano
pasado na categoría cadete ou xuvenil non se realizaron os grupos por proximidade, quebuscan que se faga por proximidade e casando todas as categorías: xuvenil, cadete e
infantil.
Bruno López comenta que casar todas as categorías non é posible porque depende dos
equipos que non ascendan a Liga Ouro nos Play Off, e no caso do ano pasado había clubs
con dous equipos que preferían non xogar entre eles e desprazarse cos dous aos
mesmos lugares ou a lugares próximos; que o que se busca é minorar custes pero sensacrificar o proposta deportiva, que tamén debe ser interesante, e debe haber unequilibrio, e que iso é o que se está a facer; o responsable de competicións da FGBm,
Anxo Otero, intervén e di que as Ligas Prata sempre se tratan de facer por proximidade
pero mantendo certo atractivo na competición xa que o que están a pedir non pode sertan pechado, xa que hai moitas casuísticas que a proposta non contempla e que impidena súa aplicación.
A responsable do Balonmán Atlántico insiste en que se debe cumprir a premisa deproximidade, e o responsable do Balonmán Ribadosar pregunta si esta cuestión non está
escrita. Bruno López responde que non se pode escribir “por proximidade única e
exclusivamente” porque se daría un paso atrás enorme en moitos aspectos, que por
exemplo un dos clubs da proposta lle comentou a un pai que chamase á federación
todos os días para falar co presidente e cuestionar os grupos de infantil feminino datempada 23-24, esta persoa incluso ameazou con sacar o caso na Voz de Galicia; Bruno
López invita á reflexión sobre esta cuestión, por suposto indica que na federación oatenderon ben pero que non ten que falar o presidente con ningún pai para explicar
acordos de asemblea; nese caso a opción era competir dentro da provincia con 3
eqiupos ou realizar grupos compensados en toda a comunidade sendo o desprazamentomáis longo a Poio. Procédese á votación da proposta:
Queda rexeitada por 17 votos en contra, 5 votos a favor e 7 abstencións.
PROPOSTA 3.1: Modificación artigo 7.3 (actualizar sancións acorde ao R.R.D.-GA).
Explícase a proposta e a intencionalidade da mesma, non hai preguntas e procedese ávotación:
Queda aprobada por 1 votos en contra, 24 votos a favor e 4 abstencións.
PROPOSTA 3.2: Modificación artigo 19 (Horarios unificados sénior masculina)
Bruno Lópe comenta que a intención é que non coincida a final da Final 4 cadete coa
xornada final das categorías sénior masculinas. Procedese á votación:

Queda aprobada por 0 votos en contra, 29 votos a favor e 0 abstencións.
Bruno López expón a proposta número 2.3 e ante a ausencia de preguntas procede ávotación:
PROPOSTA 3.3: Modificación artigo 24 d) (Cambio de equipo por parte de xogadores/as).
Queda aprobada por 0 votos en contra, 30 votos a favor e 0 abstencións.
PROPOSTA 3.4: Modificación Artigo 24 punto 6 (Aliñación con baixa médica).
Bruno López expón a proposta número 2.4 e ante a ausencia de preguntas procede ávotación:
Queda aprobada por 0 votos en contra, 31 votos a favor e 0 abstencións.
PROPOSTA 3.5: Modificación Artigo 26 e 32 (Titulación adestrador/a en infantís).
Bruno López expón a proposta número 3.5 e a representante do Seis do Nadal pregunta
si sen as prácticas se podería e Bruno López comenta que si, sempre e cando se superaseo curso; o representante da S.D. Teucro comenta que a titulación se ten so se realizan
as prácticas...; Bruno López comenta que se permitirá habilitar unha tempada á persoa
que aprobe o curso e teña pendente as prácticas, que é algo que se viña facendo porquexa é unha maneira de realizar as propias prácticas, que si ao ano seguinte non as ten
xustificadas, non poderá exercer. O Balonmán Lalín di que isto complica aínda máis avida aos clubs e os representantes da U.B. Lavadores e do Bueu Atl. Bm . comentan que
nos seus clubs apostaron pola formación da súa xente e que a experiencia está a ser moi
boa, que deberíamos autoesixirnos máis neste aspecto. Ante a ausencia de máis
cuestións que tratar, procedese á votación:
Queda aprobada por 1 votos en contra, 30 votos a favor e 0 abstencións.
PROPOSTA 3.6: Modificación Artigo 37 (Cota Adicional).
Bruno López expón a proposta número 3.6 e comenta que tal e coma estaba redactada
provocaba un baleiro na normativa; ante a ausencia de preguntas procede á votación:
Queda aprobada por 0 votos en contra, 29 votos a favor e 2 abstencións.
PROPOSTA 3.7: Modificación Artigo 42 (Tarifas Arbitrais).
O Presidente expón a proposta número 3.7 e comenta que a idea é igualar os fondos
masculinos e femininos en categoría sénior tal e coma se quedou na asemblea de 2022,
habendo así aínda unha diferenza de 63€ na Primeira Autonómica. O representante da
U.B. Lavadores comenta que non pode votar a favor porque é partidario de realizar unha
igualdade xa en ambas categorías, e Bruno López comenta que facelo de golpe suporía
un incremento importante para os equipos de 1ª Autonómica e que deste xeito serán

menos de 150€ ao ano, que se compromete a estudar de cara á seguinte asemblea aequiparación dos mesmos incluso si é posible baixando o de 1ª Autonómica Masculina,
pero que non sabe si será posible facelo. A representante do Seis do Nadal pregunta
porqué se paga o mesmo cando hai un árbitro que cando hai dous e o presidente
responde que sempre se intentan enviar dous árbitros, pero non sempre é posible, pero
que de todos xeitos o que se paga é un fondo que nalgún caso non cubre nin os custes
dun só árbitro/a dependendo dende onde viaxe, que para solucionar iso posiblementehaxa que realizar un estudo máis amplo das posibilidades de axuste e ter moito máisvolume no colectivo, e non é doado coa presión á que están sometidos/as os/as árbitras
que empezan. O representante da S.D. Teucro di que moitos árbitros/as non saben oregulamento e contestan mal, e Bruno López responde que iso pasa, seguro, pero que onon saber o regulamento ou non saber aplicalo nun entorno hostil e de presión comoao que moitas veces están sometidos/as non xustifica que todo o mundo xuzgue a súa
labor.
Pablo Barreiro (estamento arbitral) comenta que en certas categorías todo o mundoestá en formación e non se asume que o colectivo arbitral tamén. O representante do
Balonmán Robadosar di que temos que cambiar esta circunstancia entre todos/as
porque normalizamos cuestións respecto ás criticas ou valoracións ao colectivo que
provocan todo o que está a pasar. Bruno López insiste en que os árbitros/as que
comezan deben ter apoio, e quen non estea disposto a sumar o mellor que pode facer
é non restar; non todo o mundo está capacitado para valorar unha actuación arbitral
igual que non todo o mundo o está para facer o propio con xogadores/as e adestradores.
Bruno López invita a seguir co debate na quenda de rogos e preguntas e somete a
proposta a votación:
Queda aprobada por 1 votos en contra, 28 votos a favor e 1 abstencións.
PROPOSTA 3.8: Modificación Artigo 53 b) (Gravación de vídeos).
Bruno López expón a proposta número 3.8, o representante do ADC Descubriendo Lugopide aclaración sobre as Ligas Prata e o presidente aclara que nesas categorías tan só
aplica no caso dos Play Off e Eliminatorias pola Final 4, pero que é recomendable gravar
sempre; e ante a ausencia de máis preguntas procede á votación:
Queda aprobada por 0 votos en contra, 29 votos a favor e 1 abstencións.
PROPOSTA 3.9: Modificación Artigo 50 (Indumentaria equipos).
Bruno López expón a proposta número 3.9 e o representante do Bm. Tui di que non lle
queda claro cantos uniformes debería ter para non coincidir con ninguén, orepresentante do Balonmán Porriño aclara que en nacional o staff si pode coindicir co
seu equipo, que iso complica un pouco todo; Bruno López matiza a proposta e di que ostaff non poderá coincidir co equipo contrario, que se adaptará a redacción. Deste xeito,
procédese á votación da proposta:

Queda aprobada por 1 votos en contra, 29 votos a favor e 0 abstencións.
PROPOSTA 3.10: Modificación Artigo 21 (Comunicación aprazamentos).
A representante do Balonmán Atlántico expón a proposta que comenta que non se podesolicitar un aprazamento coa antelación que marca a normativa vixente porque aínda
non se coñecen os horarios dos partidos ata o luns ás 20:00 horas, e que si alguén quereaprazar un encontro porque lle coincide mal non ten opción de non aboar os 30€ detaxa.
Bruno López comenta que coa proposta tampouco se cambia esa circunstancia porquetal e coma marca o redactado, poderíanse pedir aprazamentos ata o luns ás 9:30 horas,
cando o prazo para poñer os horarios segundo as circulares enviadas é posterior (Lunsás 20:00 horas), e que ese prazo é imposible de mover porque os clubs non dispoñen deinstalacións propias e non poden xestionar os horarios ao seu antoxo. O representante
do Balonmán Porriño comentou que a norma era para causas de forza maior, e que “oshorarios non coincidan ben” non parece que sexa causa para un aprazamento. A
representante do Balonmán Chapela comentou que ela tivo varios aprazamentos e coa
debida xustificación (informes médicos, etc...) non tivo ningún problema. A
representante do Balonmán Atlántico insiste en que así é moi complicado coordinar aos
adestradores/as. A representante do U.B. Bm. Chapela toma a palabra e no medio daintervención prodúcese unha discusión paralela entre a representante do BalonmánAtlántico e o Balonmán Porriño; a representante do Balonmán Atlántico decide saír dosalón por uns minutos. Procédese así á votación:
Queda rexeitada por 22 votos en contra, 5 votos a favor e 4 abstencións.
PROPOSTA 3.11: Modificación Artigo 24 (Nº Mínimo xogadores/as por encontro).
Bruno López pregunta quen defenderá a seguinte proposta e Jairo Bello di que él, pero
antes pregunta si se vai a tomar algún tipo de medida ante o que acaba de ocorrer. O
presidente comenta que non é consciente do que ocorreu, que percibiu unha discusión
paralela á intervención que se estaba levanto a cabo na asemblea pero ao estar
atendendo á intervención non puido escoitar nada, que si quere aclaralo non hai
problema pero que non sabe que medidas pode tomar porque non escoitou nada, queo mellor é que todos respectemos a quenda de palabra dos demais así todos nos
enteramos todos/as de todo porque iso pode ser considerado tamén unha falla derespecto. Jairo Bello insiste en que lle pareceu grave o ocorrido; o representante da U.B.
Lavadores di que o que escoitou non lle pareceu grave, pero que si el considera que é
así que non tire a pedra e esconda a man, que explique exactamente o que pasou e oque se dixo para que a asemblea poida valorar a gravidade dos feitos. Jairo Bello desistede realizar ningún tipo de aclaración e procede a defender a proposta, explicando que
cre que en Liga Prata o número mínimo de xogadores/as por encontro debe ser de oito.

Bruno López aclara que hai unha experiencia previa na pandemia e que saíu realmentemal, que lle choca esta proposta coa seguinte, xa que parece que tratamos de regular
segundo as necesidades de cada club e iso non debería ser así; as Ligas Prata teñen
acceso a Liga Ouro e a sectores nacionais. O representante do Bueu Atl. Bm. Intervén edi que para paliar ese posible problema que argumentan o ano pasado xa se aprobou
unha proposta de equipos vinculados que tan só se aplicou nun caso moi concreto e que
non supoñía un beneficio para o balonmán galego, se non para unha casuística moi
concreta. Sométese a votación a proposta.
Queda rexeitada por 12 votos en contra, 11 votos a favor e 6 abstencións. Esta votación
resolveuse co voto de calidade do presidente por haber un empate a 11 votos entre os
votos a favor e en contra.
PROPOSTA 3.12: Modificación Artigo 37 (Número máximo de xogadores/as por encontro).
Jairo Bello expón a proposta e dende o CP Lucense se reforzan os argumentos, dende afederación transmítese que vinte e cinco xogadores/as supón un impedimento a nivel
informático, que non saben se iso será posible, e que supón un problema para anormativa nacional, que o lóxico con ese número sería facer dous equipos tirando do
cupo adicional. O representante do Balonmán Ribadosar insiste en que o lóxico por
proporcionalidade sería que si o mínimo para facer un equipo é de 12 xogadores/as omáximo por equipo sexa de 24, Bruno López di que en todo caso serían 23, pero que tan
só poden participar 16, iso vai en contra da promoción e desfrute do balonmán e dos
propios xogadores/as. A representante do Balonmán Caselas comenta que non lle
parece ben completar os equipos co cupo adicional, que debe haber garantías depresentarse co cupo principal. O presidente di que vai todo unido, pero que a realidade
moitas veces non é tan sinxela, que o interesante é que haxa cantos máis equipos mellor
dentro do sentido común, que a federación é flexible co número mínimo sempre e cando
haxa garantías coa estrutura e número de equipos do club, que no hai afán recaudatorio
por parte do Comité Territorial de Competición neste aspecto, e que se valora aintención de participar, que si algún equipo non pode cumprir co mínimo de
xogadores/as e o razoa por escrito antes de que se reúna o comité, non se soe sancionar;
varios clubs da sala confirman este feito. O representante do Club Cisne di que eldescoñecía esta circunstancia e que lle sancionaron; o presidente di que tratarán deinformar mediante unha circular pero o que non van a aceptar é que os equipos vaian
de maneira regular con menos de 7 xogadores/as e lle quiten valor á competición, ten
que haber sentido común. O representante do Balonmán Ribadosar insiste en que 18
non ten sentido, debería ser mínimo 24, o CP Lucense decide cambiar a proposta eestablecer o máximo en 20 xogadores/as. Sométese a votación
Queda rexeitada por 15 votos en contra, 7 votos a favor e 8 abstencións.
PROPOSTA 3.13: Aprobación, se procede do calendario deportivo.

O presidente explica que o calendario pode sufrir algunha modificación, unha dataarriba unha data abaixo en función de como quede o calendario de Asobal ou do número
de equipos en ligas sénior e Prata. Preséntanse tres opcións dependendo das diferentes
casuísticas; sométese a votación:
Queda aprobada por 0 votos en contra, 28 votos a favor e 1 abstencións.
Unha vez rematadas as votacións das propostas na quenda de rogos e preguntas
comenta:

ROGOS E PREGUNTAS:-

SEGURO DEPORTIVO OBRIGATORIO: Bruno López comenta que a oferta derenovación da compañía actual é dunha suba a perdas para a compañía dun 25%,e é o mellor que atopa no mercado. A sinistralidade baixou e o traballo de Itegra
foi moi bo en canto á redución das urxencias, comenta que hai que traballar na
estabilidade da póliza para evitar os problemas coas preexistencias. Este ano
houbo moitas roturas de plastias operadas na mesma zona xeográfica en
períodos de tempo realmente alarmantes, pero séguese percibindo que os/as
federadas non coñecen ben o funcionamento do seguro, algúns clubs van a unha
Final 4 sen coñecer nin o teléfono ao que hai que chamar en caso de urxencia, eesa persoa é a que reacciona en moitos casos mal ás incidencias que ocorren.
Por outra banda hai sinistros que aínda que se están a pelexar, a xente debe
entender que non teñen un seguro de saúde, que é un seguro deportivo e que
as coberturas non poden darse en calquera ámbito (fóra do deportivo) nin nos
tempos que nos gustarían, xa que hai casos nos que se dilatan para non influír
en viaxes, plans de tempo libre, etc...
A federación vai intentar que a suba afecte o menos posible ás categorías
nacionais, pero en xuvenís, autonómica e colectivo arbitral vai costar moito, xa
que a sinistralidade dos árbitros/as foi alarmante, sobre todo ao remate datempada de nacional.
O representante do Balonmán Reconquista e da U.B. Lavadores apoian a idea deque a compañía permita pagar o seguro fraccionado, e dende a federación dinque ese non é o problema, xa que hai malas experiencias coas facilidades de pago
a clubs neste sentido. Bruno López insiste en que é preferible pedir flexibilidade(tempo razoable) para pagar o seguro que non asegurar aos xogadores/as, que
dende a federación se pode estudar cada caso e despois decidir si é asumible ou
non, xa que saben que en agosto aínda non se xeraron moitos ingresos, pero que
non poden dar unha flexibilidade por escrito e xenérica porque habería casos nos
que a metade de tempada se deixaría de pagar e poríase en perigo o futuro dafederación.

-RECOÑECEMENTOS MÉDICOS: Na vindeira semana se enviará a circular relativa
aos recoñecementos médicos na tempada 2024-2025, e a federación seguirá adar o mesmo servizo ca outros anos, que por favor os clubs que non teñan outra
opción faga uso do servizo e que o comuniquen canto antes.

-

LEI DE PROTECCIÓN DOS MENORES E ADOLESCENTES (LOPIVI): Bruno López
comentou que se están a facer charlas formativas neste ámbito e que isto vai asupor unha gran responsabiliade para unha persoa do club, cre que é algo que
se debe debatir noutros foros pero que considera que ten lagunas importantes
na viabilidade de aplicación dentro das estruturas actuais e co panorama que
engloba a xestión das familias en moitos casos.

-

VIOLENCIA NAS GRADAS: Bruno López comenta que moitos clubs transmitiron
a súa preocupación polo que está a ocorrer nas gradas e nas redes sociais cos
pais e nais dos/as deportistas, que a realidade é que a situación é moi
preocupante e que dende a federación incluso se plantexaron quitar as
eliminatorias das competicións nestas idades, pero que consideran que o que
fai falla é educar deportivamente ás familias e a competición e a formación ddeportistas non se pode ver condicionada porque a xente non se comporte
adecuadamente. Dende o Balonmán Ribadosar e dende a U.B. Lavadores dinque a LOPIVI é consecuencia de todo o que se está a vivir coas familias, queagora mesmo hai un problema real. O presidente di que a medida de sancionarao club, ademais de ser inxusta é ineficiente porque os clubs carecen
legalmente de ferramentas que lle permitan erradicar eses comportamentos
sen actuar ao marxe da lei. A representante do Balonmán Moaña e orepresentante da S.D. Teucro plantexan crear unha comisión para establecer
iniciativas que conciencien á nosa masa social; o representante do Club Cisne
di que recolle a inquedanza e que os clubs teñen que transmitir esta
preocupación nas reunións de pais/nais.

-

BALONMÁN VETERÁN: Estase a traballar na creación do Campionato de España
de veteranos/as por parte da RFEBM; dende a FGBm estase intentando crear
un circuíto con equipos doutras comunidades pero temos que facer que
entendan a importancia do seguro deportivo obrigatorio, que lles cubrirá enadestramentos e partidos. Deste xeito recuperaremos a xente para botar unha
man nos clubs e axudar a seguir promocionando o noso deporte.

-

PROXECTO DIXITALIZACIÓN DE VÍDEO: Estase a traballar con varias empresas
nun proxecto para a instalación de cámaras de intelixencia artificial nos
pavillóns das categorías de Primeira Nacional, Sénior Autonómicas e categorías
xuvenís Liga Ouro. Hai varias opcións enriba da mesa e espérase pechar oacordo durante o mes de xullo. O presidente do Balonmán Reconquista
comentou a súa experiencia e di os inconvintes cos que nos podemos atopar á
hora de executar o proxecto. Bruno López agradece as aclaracións e di que
tratarán de solventar os problemas que poidan xurdir.
E non habendo máis asuntos que tratar levántase a sesión ás 20:38 horas,
agradecendo de novo o Presidente a asistencia dos/as asembleístasAsdo:
O Presidente:

A Secretaria Xeral:

Don Bruno López Molina

Dona Carla Abad Alonso

En Vigo a 28 de xuño de 2024